**3-A. sz. melléklet a 94/2021. sz. előterjesztéshez**

**Szada Nagyközség Önkormányzat Képviselő-testületének**

**…/2021. (...) önkormányzati rendelete**

**a kiadások készpénzben történő teljesítésének eseteiről szóló**

**7/ 2017. (V.23.) önkormányzati rendelet módosításáról**

Szada Nagyközség Önkormányzat Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

A kiadások készpénzben történő teljesítésének eseteiről szóló 7/ 2017. (V.23.) önkormányzati

rendelet (továbbiakban: R.) 2. § (4) bekezdése helyébe a következő rendelkezés lép:

*„(4) A készpénzben történő egyösszegű kifizetések felső határa 500.000 Ft.”*

1. **§**

A R. 2.§ (5) bekezdése hatályát veszti.

1. **§**

Ez a rendelet a kihirdetését követő napon lép hatályba.

 Pintér Lajos Dr. Finta Béla

 polgármester jegyző

Záradék:

A rendelet kihirdetése 2021. október 1. napján megtörtént.

 Dr. Finta Béla

 jegyző

**I N D O K O L Á S**

**Általános indoklás**

A kiadások készpénzben történő teljesítésének eseteiről szóló 7/ 2017. (V.23.) önkormányzati rendelet deregulációs célú felülvizsgálata során megállapítottuk, hogy a készpénzben egyösszegben kifizethető összeg rendeletben meghatározott nagysága (100.000.-Ft) életszerűtlen – a rendelet 2.§ (3) bekezdés a) pontja szerinti bér- és személyi jellegű kifizetések jogi gátja -, továbbá, hogy felesleges szabályozás is szerepel a 2.§ (5) bekezdése szövegében, hiszen a polgármesteri vagy jegyzői engedély *minden esetben* a kifizetés előfeltétele.

**Részletes indoklás**

**1.§-hoz**

A készpénzben egyösszegű kifizethető összeg legnagyobb mértékét határozza meg.

**2. §-hoz**

Hatályon kívül helyező rendelkezést tartalmaz.

**3. §-hoz**

Hatályba léptető rendelkezéseket tartalmaz.

**Előzetes hatásvizsgálati lap**

**a jogalkotásról szóló 2010. évi CXXX. törvény 17. § (1) bekezdése alapján**

A *jogalkotásról szóló 2010. évi CXXX. törvény 17. §-a* alapján az rendelet-módosítást előkészítő munkatárs előzetes hatásvizsgálatot végzett, amelyben felmérte a szabályozás várható következményeit.

**Társadalmi, gazdasági, hatások:** nem releváns

**Költségvetési hatása:** nincs

**Környezeti és egészségügyi következmények:** nincsenek.

**Adminisztratív terheket befolyásoló hatások:** nincsenek

**Egyéb hatása**: nincs

**A rendelet alkalmazásához szükséges feltételek**:

- személyi: rendelkezésre áll

- szervezeti: rendelkezésre áll

- tárgyi: rendelkezésre áll

- pénzügyi: nem szükséges

**A jogszabályok megalkotásának szükségessége, a jogalkotás elmaradásának várható következményei:** az eddigi szabályozás belső ellentmondását oldja fel a módosítás.

A rendelet-tervezet elkészítésénél figyelembe vettük a *jogszabályszerkesztésről szóló 61/2009. (XII.14.) IRM rendelet* előírásait.